Дакумент датаваны 3 кастрычніка 1923 года і ўяўляе сабой зацверджаны натарыусам г.Беластока Стэфанам БЕДНАРСКІМ пераклад пастановы кулянскага схода ад 9 студзеня 1912 года. Арыгінал пастановы быў дастаўлены ў Беласток уладальнікам маентка Уласаўшчына панам Петрам КРАГЕЛЬСКІМ. Мяркую, што па просьбе майго прадзеда Міхала ПАНАСІКА, якому патрабавалася дакументальнае пацверджанне на права валодання зямлей. Маентак Уласаўшчына знаходзіўся недалека Пічукоў і, як апавядала баба Ядзя, яго гаспадары бывала карысталіся паслугамі каваля Панасіка. За натарыяльную паслугу было заплачана 12 тыс. гербавых марак.